ભારત, ઈરાન અને અફઘાનિસ્તાન કોઈને કોઈ રીતે પાકિસ્તાનના આતંકવાદી રાજકારણથી ત્રસ્ત થયેલા છે તેમાંય ભારત અને અફઘાનિસ્તાન તો ખાસ. આમ જુઓ તો ભારત જમીન માર્ગે અફઘાનિસ્તાનને જોઈએ તેટલી મદદ કરી શકે તેમ હતું પરંતુ અફઘાનિસ્તાન જવાનો રસ્તો પાકિસ્તાન થઇને જાય છે અને આથીજ જે માલ સમાન મોકલાય તેની સુરક્ષા પર મોટો પ્રશ્નાર્થ ઉભો થઇ જાય છે. આ ઉપરાંત પાકિસ્તાન ક્યારેય ભારતને અફઘાનિસ્તાનને સીધી મદદ કરવાના કોઇપણ પ્રયાસ સફળ બનાવત નહીં. જો આ અંગે આંતરરાષ્ટ્રીય પ્રેશર પણ બનાવવામાં આવત તો પાકિસ્તાન તેમાં વિઘ્નો પણ અવશ્ય લાવત.